Source: http://skolenie.slov-lex.sk/pravne-predpisy/SK/ZZ/2005/539/
Timestamp: 2019-10-17 12:56:37+00:00
Document Index: 688256

Matched Legal Cases: ['súd ', '§ 8', 'čl. 1', 'čl. 12', 'čl. 35', 'čl. 36', 'čl. 37', 'čl. 39', 'čl. 40', 'čl. 42', '§ 8', 'čl. 1', 'čl. 12', 'čl. 125', '§ 8', '§ 8', 'čl. 1', 'čl. 12']

539/2005 Z.z. - Nález Ústavného súdu Slovenskej rep... - Slov-lex
539/2005 Z.z.
539/2005 Z. z.
Časová verzia predpisu účinná od 07.12.2005
z 18. októbra 2005
Ústavný súd Slovenskej republiky na verejnom zasadnutí konanom 18. októbra 2005 v pléne zloženom z predsedu Jána Mazáka a zo sudcov Jána Auxta, Juraja Babjaka, Eduarda Báránya, Alexandra Bröstla, Ľubomíra Dobríka, Ľudmily Gajdošíkovej, Juraja Horvátha, Jána Lubyho, Lajosa Mészárosa a Štefana Ogurčáka o návrhu vlády Slovenskej republiky na začatie konania o súlade § 8 ods. 8 zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) s čl. 1 ods. 1, čl. 12 ods. 1 prvou vetou a ods. 2 v spojení s čl. 35 ods. 1 až 3, čl. 36, čl. 37 ods. 2, čl. 39 ods. 1 a 2, čl. 40 a s čl. 42 Ústavy Slovenskej republiky za účasti Národnej rady Slovenskej republiky takto
Ustanovenie § 8 ods. 8 zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) nie je v súlade s čl. 1 ods. 1 a s čl. 12 ods. 1 prvou vetou a ods. 2 Ústavy Slovenskej republiky.
Vo zvyšnej časti návrhu na začatie konania nevyhovuje.
Podľa čl. 125 ods. 3 Ústavy Slovenskej republiky ustanovenie § 8 ods. 8 zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) dňom vyhlásenia tohto nálezu v Zbierke zákonov Slovenskej republiky stráca účinnosť. Ak Národná rada Slovenskej republiky neuvedie toto ustanovenie zákona do súladu s Ústavou Slovenskej republiky, stráca po šiestich mesiacoch od vyhlásenia tohto nálezu v Zbierke zákonov Slovenskej republiky platnosť.
Číslo: 539/2005 Z. z.
Názov: Nález Ústavného súdu Slovenskej republiky z 18. októbra 2005 vo veci vyslovenia nesúladu ustanovenia § 8 ods. 8 zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) s čl. 1 ods. 1 a s čl. 12 ods. 1 prvou vetou a ods. 2 Ústavy Slovenskej republiky
Dátum schválenia: 18.10.2005
Dátum vyhlásenia: 07.12.2005
Dátum účinnosti od: 07.12.2005
Nachádza sa v čiastke: 220/2005
2. 07.12.2005 -